טיי בארל

טיילר ג'רלד "טיי" בארל (באנגלית: Tyler Gerald "Ty" Burrell; נולד ב-22 באוגוסט 1967) הוא שחקן וקומיקאי אמריקאי. הוא ידוע בעיקר בשל תפקידו כפיל דאנפי בקומדיה של רשת ABC משפחה מודרנית. על תפקיד זה הוא זכה ב-2011 וב-2014 בפרס אמי בקטגוריית שחקן המשנה הטוב ביותר בקומדיה, וב-2013 זכה בפרס גילדת שחקני המסך בקטגוריית השחקן הטוב ביותר בסדרה קומית. בארל גדל בקליפורניה שבארצות הברית. לפי הסדרה "מצא את שורשייך" סבתא רבתא-רבתא-רבתא-רבתא שלו הייתה אישה ממוצא אפרו-אמריקאי שהייתה שפחה. משפחתו ניהלה עסק משפחתי. בנערותו עסק בפוטבול. ב-1993 הוא קיבל מאוניברסיטת "Southern Oregon University" תואר ראשון בתיאטרון. בעת לימודיו באוניברסיטה הוא עבד כמוזג ב"פסטיבל שייקספיר" באורגון. בהמשך קיבל תואר שני באמנות מטעם אוניברסיטת המדינה של פנסילבניה. בין עבודותיו הראשונות בתחום המשחק ניתן לכלול את הופעותיו בסרט בלאק הוק דאון ובהצגות מקבת' (ברודוויי), Corners (אוף ברודוויי), The Blue Demon,‏ Burn This,‏ ו-Show People. הוא היה תסריטאי משני ושחקן בהפקה המקורית של הקומדיה The Red Herring O' Happiness שבוימה על ידי ראסל דיבל. עבודותיו בתיאטרון כוללות גם הופעה וכתיבה בהצגה Babble לצד אחיו של בארל, דאנקן. אחת מהופעותיו הראשונות של בארל בטלוויזיה הייתה כקצין מבחן בחוק וסדר: מדור מיוחד. ב-2004 שיחק בסרט האימה "שחר המתים". בהמשך הוא לוהק לתפקיד אוליבר בארנס, מנתח פלסטי רדוד עם כוונות טובות, בקומדיית המצבים של CBS, ‏Out of Practice‏ (2006). הסדרה בוטלה לאחר זמן קצר. לאחר ביטול הסדרה גילם בארל את אלאן ארבוס בסרט "פרווה: דיוקן דמיוני של דיאן ארבוס". ב-2008 לקח בארל חלק כשחקן בסרט הענק הירוק המבוסס על קומיקס בעל אותו שם. ב-2007 הוא שיחק בסרט אוצר לאומי: ספר הסודות ובקומדיית המצבים בחזרה אליכם, בה שיחק לצד פטרישיה היטון וקלסי גראמר, של רשת Fox. הסדרה בוטלה ב-2008. בארל ידוע בעיקר בשל תפקידו בסדרה בת 11 העונות קומדיית המצבים של ABC משפחה מודרנית. הסדרה התחילה ב-23 בספטמבר 2009, והסתיימה ב-8 באפריל 2020. הוא היה מועמד על תפקידו בסדרה לפרס אמי ב-2010, וזכה בפרס בשנה לאחר מכן. היה מועמד עוד מספר פעמים וזכה בפרס זה שוב בשנת 2014. בשנת 2017 שיחק בקומדיה השחורה "לילה קשוח" לצידה של סקרלט ג'והנסון. בארל נישא להולי, בשנת 2000. הם התגוררו בניו יורק עד מעברם לסולט לייק סיטי ב-2008. בהמשך העתיק הזוג את מגוריו לדרום קליפורניה בשל עבודתו של בארל במשפחה מודרנית. ב-18 במרץ 2010 דווח לתקשורת כי בארל ואשתו אימצו ילדה, פרנסס. בארל הוא מעריץ מושבע של Oregon Ducks, פורטלנד טרייל בלייזרס וניו יורק מטס. חוק וסדר (סדרת טלוויזיה, 2000) אבולוציה (2001) הבית הלבן (סדרת טלוויזיה, 2001) בלאק הוק דאון (2001) חוק וסדר: מדור מיוחד (סדרת טלוויזיה, 2002) חוק וסדר (סדרת טלוויזיה, 2003) שחר המתים (2004) בחברה טובה (2004) בלב העמק (2005) חברות עם כסף (2005) פרס של טיפשים (2006) "Out of Practice" (סדרת טלוויזיה, 2006) פרווה: דיוקן דמיוני של דיאן ארבוס (2006) אוצר לאומי: ספר הסודות (2007) Fourplay‏ (2008) הענק הירוק (2008) בחזרה אליכם (סדרת טלוויזיה, 2008) Damages‏ (סדרת טלוויזיה, 2009) צלו של ביל (2009) משפחה מודרנית (סדרת טלוויזיה, 2009-2020) משחק הוגן (2010) גלן מרטין DDS‏ (סדרת טלוויזיה, 2010) יחידת גיבורי-העל (סדרת טלוויזיה, 2010) קשה על הבוקר (2010) טופ גיר (סדרת טלוויזיה, 2010) חמאה (2011) עזים (2012) התאומים (2014) החבובות - מבוקשות (2014) מוצאים את דורי (דיבוב) (2016) חסידודס (דיבוב) (2016) לילה קשוח (2017) טיפול משפחתי (2006-2005) בחזרה אליכם (2008-2007) דנקנוויל (2020-הווה) - דיבוב מדיה וקבצים בנושא טיי בארל בוויקישיתוף טיי בארל, במסד הנתונים הקולנועיים IMDb (באנגלית) טיי בארל, באתר AllMovie (באנגלית) טיי בארל, באתר Rotten Tomatoes (באנגלית) טיי בארל, באתר Box Office Mojo (באנגלית) טיי בארל, במסד הנתונים הקולנועיים KinoPoisk (ברוסית) טיי בארל, באתר Discogs (באנגלית)